b'\n_START_ARTICLE_\nWilliam Simms\n_START_SECTION_\n\xc5\xbdivljenje in delo\n_START_PARAGRAPH_\nIndustrijska revolucija v 18. stoletju je poleg velikih dru\xc5\xbebenih sprememb izzvala zaradi svojih potreb razvoj tehnike in naravoslovja, ter tudi razvoj astronomije. Prinesla je izbolj\xc5\xa1ave in\xc5\xa1trumentov ter ustanavljanje observatorijev in in\xc5\xa1titutov. Podjetja Ramsden in Cary, Troughton in Simms v Angliji, Repsold v Hamburgu in Reichenbach v M\xc3\xbcnchnu, ki so jih ustanovili v za\xc4\x8detku 19. stoletja, so izdelovala vedno bolj to\xc4\x8dne in\xc5\xa1trumente, najprej za astronomsko navigacijo, potem pa tudi velike in\xc5\xa1trumente za potrebe observatorijev. Te delavnice so za\xc4\x8dele izdelovati velike pasa\xc5\xbene in\xc5\xa1trumente z natan\xc4\x8dnimi krogi za merjenje deklinacije, imenovane meridijanski krogi, ki so takrat predstavljali vrhunski dose\xc5\xbeek astronomskih in\xc5\xa1trumentov. Opremljeni so bili z noniji, pozneje pa z mikrometrskimi mikroskopi, tako da so omogo\xc4\x8dali meritve deklinacije na 0,4 lo\xc4\x8dne sekunde. Po letu 1844 so iz ZDA prevzeli postopek, da so zapisovali prehode zvezd za navpi\xc4\x8dnimi nitmi z elektri\xc4\x8dno tipko na elektromagnetni kronograf. S tem se je tudi merjenje rektascenzij postopoma pribli\xc5\xbealo natan\xc4\x8dnosti 0,1 \xcb\xa2._NEWLINE_Simms in Edward Trougton (1756-1835) sta leta 1826 ustanovila podjetje Troughton & Simms. To\xc4\x8dni in\xc5\xa1trumenti te dru\xc5\xbebe so pritegnili kupce s celega sveta. Simms je imel okoli leta 1850 lo\xc4\x8dljivost svojih in\xc5\xa1trumentov in to\xc4\x8dnost lege nebesnih teles \xc5\xbee pribli\xc5\xbeno 0,075", kar je mejnik v zgodovini astronomije._NEWLINE_Njegova dru\xc5\xbeina in \xc5\xa1e posebej sin James so nadaljevali njegovo delo izdelovanja in\xc5\xa1trumentov.'